Publication: Magyar Közlöny
Issue: MK-2000-92 (Year: 2000, Number: 92)
Era: 1990-2004
Section: lakbérhozzájárulásról szóló 4/1971. (II. 8.) Korm. rendelet
Paragraph Index: 79

2. Az Alkotmánybíróság az Alkotmány hivatkozott rendelkezéseinek értelmezése során áttekintette a nemek egyenjogúságát érintő fontosabb nemzetközi egyezmények tartalmát, és kiterjesztette vizsgálatait az Európai Unió Bíróságának joggyakorlatára is. A nők helyzete a második világháború befejezése óta gyökeresen megváltozott. Ebben a folyamatban nagy szerepe volt a nemzetközi egyezményeknek, így az Egyesült Nemzetek Alapokmányának, amely 1. cikke 3. pontjában célként jelölte meg „az emberi jogok és az alapvető szabadságok mindenki részére, fajra, nemre, nyelvre vagy vallásra való tekintet nélkül történő tiszteletben tartásának” előmozdítását. Hasonlóan rendelkezik az ENSZ Emberi Jogok Egyetemes Nyilatkozata is a 2. cikkében; 7. cikkében pedig kimondja a törvény előtti egyenlőséget. A Polgári és Politikai Jogok Nemzetközi Egyezségokmányának (kihirdetve az 1976. évi 8. törvényerejű rendelet által) 2. cikke értelmében a részes államok arra kötelezik magukat, hogy „az Egyezségokmányban elismert jogokat minden megkülönböztetés nélkül” tiszteletben tartják és biztosítják, a

Source: https://magyarkozlony.hu/hivatalos-lapok/a721a7d696329b7cfec4f64a09dcb4e81152602b/dokumentumok/36297f54f04e2ebbc8b7ba3b1fc3104f3cd6111c/letoltes